**SÚŤAŽ O NAJKRAJŠIU A NAJČISTEJŠIU TRIEDU**

Vážení pedagógovia, milí žiaci a spolužiaci,

aby sme sa cítili príjemne v našej škole a jednotlivých triedach, žiacky parlament vyhlasuje súťaž o najkrajšiu a najčistejšiu triedu.

Cieľom tejto súťaže je podporiť žiakov, ktorým záleží na svojej triede a ktorí si plnia svoje povinnosti v úlohe týždenníkov a nástenkárov.

Touto súťažou chceme osloviť Vás všetkých a motivovať Vás k úprave, čistote a poriadku vo vašej triede.

Pravidlá celoškolskej súťaže :

Súťažiť sa bude v dvoch kategóriách : 1. kategória – (1.- 4. roč.)

2. kategória – (5.- 9. roč.)

Podmienky bodovania:

* boduje sa 1 x do týždňa, kedykoľvek v priebehu dňa: počas vyučovania, cez veľkú prestávku, po vyučovaní,
* bodovanie nebude vopred oznámené,
* bodovať budú členovia žiackeho parlamentu, ktorí budú oslovení tesne pred bodovaním, aby nemohli ovplyvňovať svojich spolužiakov a dvaja pedagógovia,
* bodovať budú vyučujúci aj počas vyučovania, dvaja pedagógovia, jeden na prvom stupni a druhý na druhom stupni
* pri bodovaní sa bude prihliadať na triedy kde je I.II. a III. výchovné oddelenie ŠKD
* bodovať sa budú aj nástenky, ich aktuálnosť a kreativita, ale len na II. stupni, lebo ich pripravujú nástenkári, ktorí zároveň budú súťažiť o najkrajšiu nástenku

Jednotlivé triedy budú zbierať body za :

1.Čistotu triedy – podlaha, smeti, zotretá tabuľa

2.Poriadok v skriniach, v laviciach a zakladačoch

3.Čistota vzduchu a vetranie

4.Čistota umývadla a poriadok okolo smetného koša

5.Nástenka a jej aktuálnosť

6.Separovanie odpadu

Škála bodovania sa bude pohybovať od 1. – po 5. bodov. V triede počas veľkej prestávky, môžu byť len týždenníci, alebo žiaci po chorobe, ktorí majú povolenie od triedneho učiteľa. Za viac žiakov v triede počas veľkej prestávky Vám môžu byť strhnuté body až do výšky 5 bodov.

Vyhodnotenie jednotlivých tried bude za obdobie január až jún. Víťaz o „Najkrajšiu a najčistejšiu triedu“, bude kolektív žiakov, ktorí získa najvyšší počet bodov a tak získa putovný pohár riaditeľky školy a zároveň bude odmenený finančným príspevkom na koncoročný triedny výlet, prípadne vecnou cenou. Odmenu získajú aj nástenkári, ktorí získajú najvyšší počet bodov za najkrajšiu nástenku.

Želáme Vám veľa úspechov pri získavaní bodov a titulu- **Najkrajšia a najčistejšia trieda.**

**Váš** **žiacky parlament.**